PRITARTA

Vilniaus Sofijos Kovalevskajos gimnazijos tarybos nutarimu

2016 m. spalio 13 d.

protokolo Nr. MT-03

PRITARTA

Vilniaus miesto savivaldybės administracijos direktoriaus pavaduotojo

2017 m. sausio 23 d.

įsakymu Nr. A30-202

PATVIRTINTA

Vilniaus Sofijos Kovalevskajos gimnazijos direktoriaus

2017 m. sausio 30 d.

įsakymu Nr. V-16

**VILNIAUS SOFIJOS KOVALEVSKAJOS GIMNAZIJOS**

**2017-2021 METŲ STRATEGINIS PLANAS**

**I. ĮVADAS**

Vilniaus Sofijos Kovalevskajos gimnazijos (toliau – Gimnazija) strateginis planas 2017-2020 metams parengtas vadovaujantis Švietimo įstatymu, Valstybine švietimo 2013–2022 metų strategija, patvirtinta Lietuvos Respublikos Seimo 2013 m. gruodžio 23 d. nutarimu Nr. XII–745 „Dėl valstybės švietimo 2013–2022 metų strategijos patvirtinimo“, Lietuvos pažangos strategija „Lietuva 2030“, patvirtinta Lietuvos Respublikos Seimo 2012 m. gegužės 15 d. nutarimu Nr. XI–2015 „Dėl valstybės pažangos strategijos „Lietuvos pažangos strategija „Lietuva 2030“ patvirtinimo“, „Geros mokyklos koncepcija“, patvirtinta Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1308, Vilniaus miesto 2010-2020 metų strateginiu planu, patvirtintu Vilniaus miesto savivaldybės tarybos 2010 m. lapkričio 24 d. sprendimu Nr. 1-1778, Lietuvos Respublikos švietimo ir mokslo ministerijos 2016-2018 metų strateginiu veiklos planu, patvirtintu LR ŠMM ministro 2016 m. sausio 26 d. įsakymu Nr. V-52, keliamais uždaviniais švietimui, gimnazijos veiklos kokybės įsivertinimo išvadomis, gimnazijos bendruomenės siūlymais ir rekomendacijomis.

Įgyvendinant strateginio plano kryptis, gimnazijoje organizuojamas  pagrindinis (II dalies) ir vidurinis ugdymas, užtikrinant ugdymo kokybę, sukuriant  sąlygas ir galimybes teikti šiuolaikiškus reikalavimus atitinkantį ir mokinių poreikius tenkinantį kokybišką išsilavinimą ir tenkinant gimnazijos bendruomenės narių bei Šeškinės seniūnijos gyventojų poreikius.

Gimnazijos strateginį planą rengė darbo grupė,  sudaryta gimnazijos direktoriaus 2015-09-12 įsakymu Nr. V-134.  Rengiant gimnazijos strateginį planą buvo laikomasi viešumo ir bendradarbiavimo principų.

**II. GIMNAZIJOS   PRISTATYMAS**

Vilniaus Sofijos Kovalevskajos gimnazija įsteigta 2015 metais (Vilniaus miesto savivaldybės tarybos 2015 m. liepos 15 d. sprendimas Nr. 1-110 ,,Dėl Vilniaus Sofijos Kovalevskajos vidurinės mokyklos reorganizavimo”) vykdo pagrindinio ugdymo programos antrąją dalį ir vidurinio ugdymo programą (I-IV gimnazijos (9-12) klasės); pradinio ugdymo programą (1-4 kl.) ir pagrindinio ugdymo programos pirmąją dalį (5-8 kl.) vykdo Vilniaus Sofijos Kovalevskajos progimnazija. Gimnazija ir progimnaziją savo veiklą vykdo viename pastate. Mokykla 2015 m. pažymėjo savo įkūrimo 35-metį:

     mokykla įsteigta 1980 m. (Vilniaus miesto vykdomojo komiteto 1980-05-16 Sprendimas Nr.174 „Dėl miesto bendrojo lavinimo mokyklų pasirengimo naujiems 1980/1981 mokslo metams“) suteikiant eilės numerį 49 ir vykdė pradinio ugdymo, pagrindinio ugdymo ir vidurinio ugdymo programas;

       nuo 1998  mokyklai suteiktas pavadinimas Vilniaus Sofijos Kovalevskajos vidurinė mokykla (Vilniaus miesto Tarybos 1998-02-08 sprendimu „Dėl mokyklų ir vaikų lopšelių-darželių pavadinimų suteikimo“);

      pre Vilniaus Sofijos Kovalevskajos vidurinės mokyklos reorganizacijos metu jungėsi 53-oji mokykla (1998 m.) ir Vilniaus „Verdenės“ vidurinė mokykla (2002 m.).

2015 m. birželio 3 d. Lietuvos Respublikos švietimo ir mokslo ministro įsakymu Nr. V-579 mokykloje akredituota vidurinio ugdymo programa.

Įstaigos tipas - gimnazija, mokymo kalba - rusų, įstaigos adresas - Dūkštų g. 30, LT-07171, Vilnius. El. paštas - rastine@kovalevskajosgimnazija.vilnius.lm.lt. Gimnazijos savininko teises ir pareigas įgyvendinanti institucija - Vilniaus miesto savivaldybės taryba.

Nuo pat įkūrimo iki 1997 metų mokyklai vadovavo direktorė  Lidija Safronovič. Nuo 1997 metų   šias pareigas perėmė Jevdokija Vasiljeva.  Mokyklai tapus gimnazija iki bus paskelbtas konkursas laikinai direktorės pareigas eina Asta Marinaitė.

 Visi gimnazijos   vadovai turi aukštąjį universitetinį išsilavinimą ir pedagogo kvalifikaciją. Visi gimnazijos mokytojai yra dalykų specialistai, turintys aukštąjį universitetinį (arba prilygstamą jam) išsilavinimą.

Gimnazijoje įdiegtas valdymo modelis pagal 2008 m. mokykloje pertvarkytą valdymo struktūrą (Mokyklų struktūros tobulinimo programa). (Priedas 1).

 Ugdymas mokykloje grindžiamas humaniškumo, lygių galimybių principu,  bendražmogiškomis vertybėmis, veiklomis, skatinančiomis bendruomenės narių kūrybiškumą, pilietiškumą ir prasmingą savikūrą. Gimnazija užtikrina bendruomenės saugumą, siekia tapti atvira, besimokančia organizacija. Pasirašytos bendradarbiavimo sutartys su Lietuvos universitetais, kitomis ugdymo įstaigomis bei socialiniais partneriais.

**III. SITUACIJOS ANALIZĖ**

Gimnazijos vidinė kultūra grindžiama demokratijos, pilietiškumo, teisingumo vertybėmis. Gimnazijoje tęsiamos geriausios vidurinės mokyklos tradicijos, kai sprendimai priimami atsižvelgiant į daugelio bendruomenės narių interesus. Mokykla, siekdama racionalaus ir produktyvaus bendravimo su mokinių tėvais, organizuoja Tėvų dienas, vykdo apklausas, rengia susirinkimus, susitikimus ir kt.Gimnazijoje  veikia šios savivaldos: Gimnazijos taryba, Mokytojų taryba, Mokinių taryba, Metodinė taryba, Metodinės grupės, Gimnazijos  tėvų komitetas.

2015-2016 m. m. gimnazijoje mokėsi 425 mokiniai nuo I (devintos)  iki IV (dvyliktos)  klasės, iš jų 76 IV (12-ų) klasių mokiniai iš buvusios Vilniaus Levo Karsavino vidurinės mokyklos. Gimnaziją baigė  132 abiturientai, iš jų vienas gavo mokymosi pasiekimų pažymėjimą.

 Gimnazijoje 2016-2017 m. m.  mokosi 401 mokinys, suformuotas 15 klasių komplektas: 6 pagrindinio ugdymo II dalies ir 9 vidurinio ugdymo klasės.Vidutiniškai I–IV gimnazijos klasėse mokosi  po 27 mokinius.  2016-2017 m. m. nemokamą maitinimą gauna 46 mokiniai.

Ugdymas vyksta viena pamaina.

Gimnazijos administracija – direktorius (II vadybinė kategorija),  Vidurinio ugdymos skyriaus vedėjas (neatestuotas), Pagalbos ir neformaliojo ugdymo skyriaus vedėjas (neatestuotas)  ir   Ugdymo aprūpinimo skyriaus vedėjas. Administracija dirba nepilna  komanda: kol kas  neįvykęs konkursas direktoriaus pavaduotojo ugdymui pareigoms užimti.

2016–2017 m. m. gimnazijoje dirba  61 mokytojas ir specialistai, 32 ši darbovietė yra pagrindinė. 25 mokytojai dirba progimnazijoje ir gimnazijoje po vienu stogu.  Pedagogų kolektyvą sudaro 2 ekspertai, 16 metodininkų, 29 vyresnieji mokytojai ir 14  mokytojų,    specialistai: socialinė pedagogė,  vyr. specialioji  pedagogė,  psichologė – IV kategorijos, bibliotekos-informacijos centro  vedėjas, sveikatos priežiūros specialistas, įdarbintas Vilniaus miesto savivaldybės visuomenės sveikatos biuro. Gimnazijoje yra projektų koordinatorė  –  ugdymo karjerai specialistė. Gimnazjoje  yra biblioteka, kompiuterizuotas informacijos centras, sveikatos  kabinetas, valgykla. Įdiegtas elektroninis dienynas „Mano dienynas“. Gimnazija aprūpinta šiuolaikiškomis ugdymo priemonėmis, visos mokytojų darbo vietos kompiuterizuotos.

Gimnazijoje mokoma trijų užsienio kalbų – pirmoji užsienio kalba – anglų, antroji – prancūzų ir vokiečių, vykdomas pagilintas matematikos, fizikos, lietuvių ir  anglų kalbų dalykų mokymas. Besimokantiems pagal vidurinio ugdymo programą sudarytos galimybės mokytis branduolio dalykus išplėstiniu kursu, mokiniams sudaromos sąlygos dalyvauti projektuose, olimpiadose, konkursuose, savarankiškai mokytis fizikos ir  matematikos gimnazijos neakivaizdinėse mokyklose, tikslingai rinktis dalykų modulius ir pasirenkamuosius dalykus. Įgyvendinant vidurinio ugdymo programą bendradarbiaujama su VGTU, Vilniaus dizaino kolegija, VSRC ir kitais partneriais. Mokiniams, turintiems mokymosi sunkumų, individualiai teikiama pagalba pamokų metu, vyksta dalykų mokytojų konsultacijos kabinetuose pagal grafiką, galima pasirinkti išlyginamuosius modulius. Gimnazijoje siekiama skirti ypatingą dėmesį gabiems  mokiniams, sudarant lanksčias ugdymosi formas/sąlygas.

**IV. MOKYKLOS VIZIJA**

Tai moderni, šiuolaikiška, efektyvi, atvira naujovėms, patraukli ir auganti mokykla, teikianti išsilavinimą rusų mokomąja kalba, ugdymą grindžianti humaniškumo, lygių galimybių principu,  bendražmogiškomis vertybėmis, dalyvaujanti  verslumą skatinančiose programose, suteikianti galimybes  išskleisti kiekvienam individualius gebėjimus, ugdanti veiklų, savarankišką, kūrybingą, atpažįstantį save veiklos pasaulyje, mokantį pritaikyti gautas žinias ir kompetencijas mokinį, gebantį pasiekti užsibrėžtą rezultatą.

**V. MOKYKLOS MISIJA**

Mokykla teikianti  kokybišką, atitinkantį  pagrindinio ugdymo programos antrosios dalies ir vidurinio ugdymo programos standartus išsilavinimą rusų kalba. Puoselėja mokyklos ir šalies tradicijas, ugdo pilietiškai aktyvų, demokratišką, tolerantišką kultūrų įvairovei, atsakingai tobulinantį savo gebėjimus mokinį.  Puoselėja jaukią, saugią, sveiką, modernią mokymosi bei darbo aplinką.

**VI. MOKYKLOS PRIORITETAI**

1. Kryptingas lavinimas(is) ir akademiniai pasiekimai.
2. Pilietiškumą skatinančių  veiklų iniciavimas /įgyvendinimas.
3. Sąlygų reflektuojančiai, kūrybingai pedagoginei bendruomenei rastis sudarymas.
4. Įsivertinimu ir duomenų analize grįstos švietimo kultūros puoselėjimas.

**VII. MŪSŲ VERTYBĖS**

1. Lygių galimybių sudarymas siekiant kiekvieno individualios ūgties.
2. Atvirumas ir imlumas naujovėms bei profesionalumas.
3. Bendruomeniškumas ir kūrybiškas, atsakingas ugdymas(is) sveikoje ir saugioje aplinkoje.
4. Savo pasiekimais besididžiuojantis  Lietuvos Respublikos pilietis.

**VIII. STRATEGINIS TIKSLAS IR UŽDAVINIAI**

**Siekti, kad mokykla taptų pagrindu veržliam, savarankiškam ir laimingam žmogui, atsakingai kuriančiam savo ir valstybės ateitį.**

**Uždaviniai:**

1. Siekti kokybiško ugdymo(si) ir kiekvieno mokinio ūgties, plėtojant mokinių formaliojo ir neformaliojo švietimo galmybes ir pagalbos mokiniui sistemą.

2. Siekti, kad mokyklos pedagoginės bendruomenės kritinę masę sudarytų reflektuojantys ir nuolat tobulėjantys profesionalūs mokytojai.

3. Plėtoti įsivertinimu ir duomenų analize grįstą švietimo kultūrą.

4. Kurti šiuolaikišką, saugią, bendruomenės poreikius atitinkančią ugdymo(si) aplinką.

**IX. STRATEGINIŲ TIKSLŲ IR UŽDAVINIŲ ĮGYVENDINIMO PRIEMONIŲ PLANAS**

**1 uždavinys. Siekti kokybiško ugdymo(si) ir kiekvieno mokinio ūgties, plėtojant mokinių formaliojo ir neformaliojo švietimo galimybes ir pagalbos mokiniui sistemą.**

|  |  |  |  |  |
| --- | --- | --- | --- | --- |
| ***Įgyvendinimo priemonės*** | ***Įgyvendinimo terminai*** | ***Atsakingi asmenys*** | ***Laukiamas rezultatas*** | ***Lėšos*** |
| 1.1. Kiekvieno mokinio daromos pažangos stebėjimas, skatinant įvairių gabumų mokinių mokymosi motyvaciją | 2017-2021 | Gimnazijos vadovai, mokytojai, pagalbos specialistai | Visi mokiniai yra pažangūs. Ugdymo turinys maksimaliai diferencijuotas ir individualizuotas atsižvelgiant į mokinių gebėjimus ir poreikius. Sudarytas mokytojų  konsultacijų grafikas, organizuoti įvairių dalykų moduliai gabiems ir sunkumų turintiems mokiniams. | Mokinio krepšelio lėšos |
| 1.2. Mokinių savivaldžio mokymosi skatinimas. ,,Sėkmės planų” pildymas ir įgyvendinimas | 2017-2021 | Mokytojai, auklėtojai, metodinių grupių pirmininkai, pagalbos specialistai | Pereita prie personalizuoto, savivaldžio mokymosi. Organizuota mokinių pažangos įgyvendinimo stebėsena: visi mokiniai moka įvertinti savo pažangą, supranta, kaip tobulinti rezultatus, į ką kreiptis pagalbos, savo iniciatyva išsiaiškina mokymosi poreikius. Į pažangos stebėjimą įtraukiami mokinių tėvai, su jais nuolat tariamasi dėl tolesnio mokinio ugdymo, rezultatų gerinimo. | Mokinio krepšelio lėšos. Žmogiškieji ištekliai |
| 1.3. Gimnazijos Neformaliojo ir pagalbos skyriaus specialistų pagalbos teikimas | 2017-2021 | Vaiko gerovės komisija | Gimnazijoje bus teikiama tikslinga ir savalaikė pagalba mokiniams, tėvams, mokytojams dėl mokymosi sunkumų, bendravimo problemų ar elgesio sutrikimų. Visi mokiniai, turintys specialiųjų poreikių, yra pažangūs. | Mokinio krepšelio lėšos |
| 1.4. Sistemos darbui su gabiais mokiniais kūrimas. ,,Gabių mokinių klasė“ | 2017-2021 | Gimnazijos vadovai, metodinės tarybos nariai, mokytojai | Mokytojai gebės atpažinti ir kryptingai dirbti su gabiais mokiniais. Gabieji turės galimybę pasirinkti mokymosi aplinką ir mokymosi priemones. Mokykloje veiks neakivaizdinės dalykų (matematikos, fizikos, kitų gamtos mokslų) mokyklos. Dalykų modulių  ir pasirenkamųjų dalykų pasiūla atitiks mokinių poreikius. | Mokinio krepšelio lėšos |
| 1.5. Darbas su mokiniais, ruošiant juos mokyklos, miesto, šalies, tarptautiniams konkursams, olimpiadoms, projektams | 2017-2021 | Skyrių vedėjos, mokytojai | Didėjantis (5-15 procentų) mokinių skaičius sėkmingai dalyvaujantis ir laimintis olimpiadose, konkursuose. Gera mokinių savivertė dėl pasiektų akademinių rezultatų. Gera ugdymo kokybė. | Mokinio krepšelio lėšos |
| 1.6. Šventės ,,Gimnazijos garbė” organizavimas | Kiekvienų mokslo metų  pabaiga | Neformaliojo ugdymo ir pagalbos skyriaus vedėja, klasių auklėtojai | Kiekvienais metais bus pagerbti aukštų akademinių rezultatų pasiekę mokiniai bei juos paruošę mokytojai. Augs mokinių savivertė, pasididžiavimo gimnazija jausmas. | Sofijos Kovalevskajos galimybių paramos ir labdaros fondo lėšos |
| 1.7. Ugdymo karjerai veiklų organizavimas | 2017-2021 | Ugdymo karjerai specialistas, klasių auklėtojai, socialinė pedagogė, psichologė | Nuolat vykdomas mokinių ir esant reikalui jų tėvų informavimas, konsultavimas ugdymo karjerai klausimais. Kasmet tiriami mokinių poreikiai, vykdomi profesinio veiklinimo vizitai. Mokiniai susipažinę su tolimesnės savo karjeros galimybėmis. | Mokinio krepšelio lėšos, socialinių partnerių lėšos |
| 1.8. Mokyklos tradicijų puoselėjimas | 2017-2021 | Skyrių vedėjos, neformaliojo ugdymo būrelių vadovai | Organizuojami tradiciniais tapę mokyklos renginiai: protų mūšis, LIK‘as, sportiniai-orientaciniai žygiai, mokinių- mokytojų-buvusių mokinių - tėvų futbolo ir tinklinio turnyrai. Sukurta pasitikėjimo ir pasididžiavimo savo mokykla atmosfera. | Sofijos Kovalevskajos galimybių paramos ir labdaros fondo lėšos |

**2 uždavinys.** **Siekti, kad mokyklos pedagoginės bendruomenės kritinę masę sudarytų reflektuojantys ir nuolat tobulėjantys profesionalūs mokytojai**

|  |  |  |  |  |
| --- | --- | --- | --- | --- |
| ***Įgyvendinimo priemonės*** | ***Įgyvendinimo terminai*** | ***Atsakingi asmenys*** | ***Laukiamas rezultatas*** | ***Lėšos*** |
| 2.1. Kvalifikacijos poreikio nustatymas ir sistemingas, tikslingas  darbuotojų kvalifikacijos kėlimas plėtojant šiuolaikinio mokytojo,  gimnazijos vadovų bendrąsias ir profesines kompetencijas | 2017-2021 | Gimnazijos vadovai, metodinės tarybos nariai | Kiekvienas mokytojas kasmet kelia kvalifikaciją 5 dienas per mokslo metus. Gimnazijoje parengta ir įgyvendinama ,,Mokytojų, pagalbos specialistų ir vadovų kvalifikacijos tobulinimo sistema”.  | Mokinio krepšelio lėšos kvalifikacijai kelti |
| 2.2. Mokytojų veiklos stebėsena ir dalijmasis gerąja patirtimi | 2017-2021 | Gimnazijos vadovai, mokytojai | Kokybiškas ugdymas, mokytojų dalijimasis patirtimi ir bendradarbiavimas vedant atviras, integruotas pamokas. Aktyvus dalijimasis - pranešimai, straipsniai, atviros pamokos- sėkminga pedagogine patirtimi mokykloje ir už jos ribų. | Mokinio krepšelio lėšos |
| 2.3. Mokytojų veiklos savianalizė | 2017-2021 | Mokytojai | Mokytojai kasmet reflektuos savo pedagoginę veiklą, numatys tobulintinas profesines sritis. Didės pasitikėjimas savo profesiniu pasirengimu. | Žmogiškieji ištekliai |
| 2.4. Komandinio mokymo organizavimas, skatinant mokytojų lyderystę, atvirumą pokyčiams, gebėjimą būti atsakingais  mokinių mokymosi vadybininkais | 2017-2021 | Gimnazijos vadovai, metodinės tarybos nariai | Mokykloje kasmet organizuojami 1–2 seminarai mokytojų ir vadovų komandoms, atsižvelgiant į reikalavimus šiuolaikiniam mokytojui, šiuolaikinei pamokai. Mokytojai galės laiku ieškoti tinkamų sprendimų: pritaikyti tinkamus ugdymo metodus, kolegialiai mokytis. | Mokinio krepšelio lėšos kvalifikacijai kelti |
| 2.5. Netradicinių, aktyvių, kūrybiškų edukacinių erdvių kūrimas ir akademinių žinių taikymas praktinėse veiklose | 2017-2021 | Metodinės tarybos nariai, mokytojai | Didžioji mokytojų dalis dirbs inovatyviai, įsitrauks į projektines veiklas: gebės inicijuoti projektus ir/ ar aktyviai juose dalyvauti. Pamokos vyks netradicinėse erdvėse, pasinaudojama partnerių teikiamomis galimybėmis (VGTU laboratorijos, VSRC dirbtuvės ir pan.)  | Mokinio krepšelio lėšos |
| 2.6. Ugdymo procese diegti naujas skaitmenines mokymo(si) priemones | 2017-2021 | Metodinės tarybos nariai, mokytojai | Mokymo procesas įtraukiantis kiekvieną mokinį. Efektyvios mokymosi laiko sąnaudos. Naudojamos įvairios mokymosi programos, pvz., emokyklos ištekliai, skaitmeninė Vyturio biblioteka, Mokytojo TV, Egzaminatorius ir kt. | Mokinio krepšelio lėšos |
| 2.7. Gimnazijos atestacinės komisijos veikla | 2017-2021 | Direktorė, atestacinė komisija | Mokytojai atitinka ir vykdo turimai/įgytai kvalifikacinei kategorijai keliamus reikalavimus. Užtikrintas kokybiškas, šiuolaikiškas ugdymas. | Mokinio krepšelio lėšos |

**3. uždavinys. Plėtoti įsivertinimu ir duomenų analize grįstą švietimo kultūrą**

|  |  |  |  |  |
| --- | --- | --- | --- | --- |
| ***Įgyvendinimo priemonės*** | ***Įgyvendinimo terminai*** | ***Atsakingi asmenys*** | ***Laukiamas rezultatas*** | ***Lėšos*** |
| 3.1. Stiprinti lyderystės kultūrą mokyklos bendruomenėje, aktyvinant mokyklos savivaldos organizacijų veiklą skatinant pilietiškumą ugdančias iniciatyvas | 2017-2021 | Gimnazijos vadovai,Gimnazijos taryba, mokinių savivaldą kuruojantis mokytojas | Mokyklos savivaldos institucijos dalyvauja priimant sprendimus, darančius įtaką mokyklos kokybės kultūrai. Inicijuojamos ar aktyviai dalyvaujama pilietinėse veiklose. Mokiniai prasmingai savanoriauja, dalyvauja akcijoje ,,Darom“.  | Mokinio krepšelio lėšos, žmogiškieji ištekliai |
| 3.2. Vykdyti ugdymo kokybės tyrimus | 2017-2021 | Gimnazijos vadovai, metodinių grupių pirmininkai, įsivertinimo grupė | Gebama atlikti statistinę ir kitą analizę, atsižvelgiant į pasiekimų rezultatus numatyti tobulėjimo kryptis. | Mokinio krepšelio lėšos |
| 3.3. Tobulinti gimnazijos veiklą, ugdymą(si) reglamentuojančius dokumentus | 2017-2021 | Gimnazijos vadovai, darbo grupės | Mokytojai įgyja komandinio darbo patirties, išmano mokyklos darbą ir ugdymo organizavimą reglamentuojan-čius dokumentus, dirba pagal juos. Mokyklos bendruomenė supažindinta su veiklas reglamentuojančiais dokumentais. | Mokinio krepšelio lėšos |
| 3.4. Vykdyti prevencines veiklas, užtikrinančias psichologiškai ir fiziškai sveiką aplinką | 2017-2021 | Neformaliojo ugdymo ir pagalbos skyriaus vedėja, specialistai, VGK, klasių auklėtojai, mokytojai | Sukurtos ir sėkmingai veikiančios prevencinės programos (sveikos gyvensenos, patyčių). Mokyklos bendruomenės nariai jaučiasi saugūs, elgiasi vienas su kitu pagarbiai. Tėvai pasitiki mokykla. Tęsiamos sveikos gyvensenos tradicijos. | Mokinio krepšelio lėšos |
| 3.5. Parengti naujai atvykusių mokinių adaptacijos ir adaptacijos priežiūros tvarkos aprašą | 2017 | Skyrių vedėjos, Psichologas, klasių auklėtojai | Parengtas naujai atvykusių mokinių adaptacijos ir adaptacijos priežiūros tvarkos aprašas, vykdomos jame numatytos priemonės mokinių savijautai, poreikiams nustatyti. Geras klasių mikroklimatas, aukšta bendravimo ir mokymosi kultūra, teigiamas gimnazijos vertinimas. | Mokinio krepšelio lėšos |
| 3.6. Mokinių, tėvų, partnerių iniciatyvų skatinimas švietimo turinio įvairovei užtikrinti | 2017-2021 | Gimnazijos vadovai, tėvų komitetas, mokinių savivalda | Tėvai, socialiniai partneriai dalyvauja ugdymo karjerai renginiuose, pvz., ,,Profesijų savaitėje“, skaito paskaitas per klasių valandėles, dalyvauja integruotose pamokose. Netradicinių ugdymo dienų organizavimas (,,Kalėdinė mugė“, ,,Gimnazijos diena‘‘, ,,Projektinių darbų dienos“, ,,Rudens maratonas“ ir kt.). | Žmogiškieji resursai |

**4. uždavinys. Kurti šiuolaikišką, saugią, bendruomenės poreikius atitinkančią ugdymo(si) aplinką**

|  |  |  |  |  |
| --- | --- | --- | --- | --- |
| ***Įgyvendinimo priemonės*** | ***Įgyvendinimo terminai*** | ***Atsakingi asmenys*** | ***Laukiamas rezultatas*** | ***Lėšos*** |
| 4.1. Projekto ,,Gimnazijos teritorijos apželdinimas” rengimas ir įgyvendinimas  | 2017 | Ugdymo aprūpinimo skyriaus vedėja, klasių auklėtojai | Sutvarkyta mokyklos teritorija. Pasodinti nauji želdiniai, estetiškai sutvarkyta mokyklos teritorija. | Nuomos lėšos,Sofijos Kovalevskajos galimybių paramos ir labdaros fondo lėšos, žmogiškieji resursai |
| 4.2. Mokyklos stogo dangos remontas | 2017 | Gimnazijos direktorė, Ugdymo aprūpinimo skyriaus vedėja  | Atitinka higienos normos reikalavimus.  | Sofijos Kovalevskajos galimybių paramos ir labdaros fondo lėšos, savivaldybės lėšos |
| 4.3.Vandentiekio ir nuotekų sistemų atnaujinimas  | 2017-2021 | Gimnazijos direktorė, Ugdymo aprūpinimo skyriaus vedėja | Saugi, švari, estetiška aplinka. | Projektų lėšos, savivaldybės lėšos |
| 4.4. Automobilių stovėjimo aikštelės ženklinimas | 2017 | Ugdymo aprūpinimo skyriaus vedėja | Mokyklos automobilių stovėjimo aikštelėje mokytojams sudaryta galimybė parkuoti automobilius.  | Nuomos lėšos |
| 4.5. Lauko treniruoklių ir poilsio zonos įrengimas mokyklos teritorijoje | 2017-2019 | Ugdymo aprūpinimo skyriaus vedėja | Sudarytos galimybės sveikatą stiprinančios gyvensenos puoselėjimui. | Projektų lėšos |
| 4.6. Poilsio zonų mokykloje įrengimas | 2017-2021 | Ugdymo aprūpinimo skyriaus vedėja | Sukurtos poilsio zonos prie aktų salės, 48 – 49, 20-22, 43 kabinetų, I aukšto fojė. | Nuomos lėšos |
| 4.7. Kabinetų atnaujinimas ir modernizavimas, koridorių erdvių pritaikymas edukacijai | 2017-2021 | Ugdymo aprūpinimo skyriaus vedėja | Mokymosi aplinka atitinka šiuolaikinės, geros mokyklos reikalavimus. | Mokinio krepšelio lėšos, nuomos lėšos |
| 4.8. Mokyklinių baldų, įrangos atnaujinimas | 2017-2021 | Ugdymo aprūpinimo skyriaus vedėja | Sukurta saugi, moderni, estetiška aplinka. | Mokinio krepšelio lėšos |
| 4.9. Mokyklos sanitarinių mazgų atnaujinimas | 2017-2021 | Ugdymo aprūpinimo skyriaus vedėja | Saugi, švari, estetiška aplinka. | Savivaldybės lėšos, nuomos lėšos |
| 4.10. Laiptinės remontas (nuo 13 iki 60 kab.) | 2018-2021 | Ugdymo aprūpinimo skyriaus vedėja | Saugi, švari, estetiška aplinka. | Nuomos lėšos |
| 4.11. Priestato projekto rengimas | 2018-2021 | Gimnazijos direktorė, Ugdymo aprūpinimo skyriaus vedėja | Naujų edukacinių erdvių sukūrimas. | Projektų lėšos |

**X. STRATEGINIO PLANO ĮGYVENDINIMO PRIEŽIŪROS SISTEMA**

 Strateginį planą rengia mokyklos direktoriaus įsakymu patvirtinta strateginio plano rengimo grupė. Plano projektą grupė pristato mokyklos bendruomenei, mokyklos tarybai. Įgyvendinti strateginį planą įtraukiama visa gimnazijos bendruomenė. Strateginio plano įgyvendinimo stebėsena atliekama viso proceso metu ir visais lygiais. Strateginio plano darbo grupė kiekvienais metais rugpjūčio mėn. pristato ataskaitą apie plano vykdymą. Strateginio plano neatsiejama dalis yra metinės veiklos programos įgyvendinimas. Mokyklos direktorius stebi ir įvertina, ar mokykla įgyvendina strateginius tikslus ir programas, ar darbuotojai įvykdė iškeltus uždavinius, ar vykdomų programų priemonės yra efektyvios, ar inicijuojamas strateginio plano patikslinimas. Ataskaita pildoma pagal „Strateginių tikslų pasiekimo lygio analizės“ lentelę:

 **Strateginių tikslų pasiekimo lygio analizė**

|  |  |  |  |  |  |
| --- | --- | --- | --- | --- | --- |
| Eil. Nr. | Tikslai, uždaviniai | Buvusi situacija | Planuotas pasiekimas | Pasiektas rezultatas | Pastabos |
|  |  |  |  |  |  |

 Gauti rezultatai yra aptariami gimnazijos taryboje, tėvų komitete, Metodinėje taryboje, Mokytojų taryboje ir mokinių savivaldoje. Aptarus yra pritariama ir/ar koreguojama, sutariama dėl išvadų. Ataskaita pateikiama visai mokyklos bendruomenei interneto svetainėje. Plano darbų stebėseną padeda įgyvendinti visi mokyklos vadovai. Pasibaigus vertinimo procesui, bet kurios savivaldos iniciatyva gali būti tikslinamas strateginio plano turinys. Už strateginio plano įgyvendinamų veiklų priežiūrą yra atsakingi šią veiklą įgyvendinantys bendruomenės nariai bei atsakingas mokyklos padalinio vadovas.

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Vilniaus Sofijos Kovalevskajos gimnazijos

 2017-2020 metų strateginio plano

 1 priedas

 Vilniaus miesto savivaldybės administracijos

Švietimo, kultūros ir sporto departamento direktoriaus 2015 m. lapkričio 2 d. įsakymo Nr. A15-1976/15(2.1.4-KS)

**VILNIAUS SOFIJOS KOVALEVSKAJOS GIMNAZIJOS**

 **VIDAUS STRUKTŪROS IR VALDYMO MODELIS**

Gimnazijos direktorius

Ugdymo aprūpinimo skyriaus vedėjas

Gimnazijos direktoriaus pavaduotojas ugdymui

IKT specialistas

Ugdymo aprūpinimo

specialistai

Raštinės vedėjas

Pagalbos ir neformaliojo ugdymo skyriaus vedėjas

Vidurinio ugdymo skyriaus vedėjas

Laborantas/techninių

mokymo priemonių

specialistas

Neformaliojo ugdymo darbuotojai

Techninis personalas

Raštinės personalas

Bibliotekos /informacinio centro vedėjas

Mokytojai

Operatorius-sekretorius

Rūbininkas

Projektų koordinatorius

Sveikatos priežiūros specialistas

Budėtojas/apsaugos darbuotojas

Personalo ir elektroninio dienyno valdymo priežiūros specialistas

Pastatų ir sistemų priežiūros, einamojo remonto darbininkai

Pagalbos specialistai

Psichologas

Socialinis pedagogas

Sargai

Specialusis pedagogas

Kiemsargiai

Valytojos

Vilniaus Sofijos Kovalevskajos gimnazijos

 2017-2020 metų strateginio plano

 2 priedas

 **IŠORINĖS VEIKSNIŲ ANALIZĖ (PESTE)**

|  |  |
| --- | --- |
| **VEIKSNIAI** |  **APLINKA** |
|  **Galimybės** | **Grėsmės** |
| Politiniai-teisiniai | * Gimnazija pasirengusi ir turi galimybes teikti išsilavinimą pagal pagrindinio ugdymo programos antrosios dalį ir vidurinio ugdymo programą.
* Gimnazija gali priimti mokytis visus vaikus iš Vilniaus Sofijos Kovalevskajos progimnazijos ir gali papildomai sukomplektuoti vieną dvi klases

(I, III kl.). | * Gimnazija, dirbdama viename pastate su progimnazija, gali pritrūkti mokomųjų patalpų.
* Ribotos galimybės didinti klasių komplektaciją.
 |
| Ekonominiai | * Gimnazijos finansavimas priklauso nuo šalies ekonominės būklės.
* Didėjantis mokinių skaičius leidžia sėkmingai vykdyti ugdymo programas be finansinių skolų.
* ES projektų finansavimas pagerins mokyklos materialinę ir intelektualinę bazę.
 | * Brangsta vadovėliai, mokymo priemonės, didėja išlaidos elektrai, vandeniui, aplinkai, nėra lėšų higieninėms reikmėms.
* Esant sudėtingai valstybės ekonominei situacijai, mokinio krepšelis gali neatitikti realių mokyklos poreikių.
* Dėl ekonomines situacijos mažėja 2 % tėvų parama mokyklai.
 |
| Socialiniai-demografiniai | * Gera susisiekimo infrastruktūra, renovuotas mokyklos pastatas ir didelis mokinių skaičius kuria patrauklios šiuolaikiškos mokyklos įvaizdį.
* Augantis naujų migrantų ir grįžusių emigrantų skaičius padidins mokinių, nemokančių lietuvių kalbos skaičių mokyklose.
* Po mokyklų reorganizacijos sumažėjo mokyklų teikiančių vidurinį išsilavinimą rusų mokomąja kalba - galimybė Sofijos Kovalevskajos gimnazijai pritraukti daugiau mokinių mokytis pagal vidurinio ugdymo programą.
 | * Šeimų išvykimas su vaikais gyventi į užsienį lemia mokinių mažėjimą mokyklose.
* Ekonominės situacijos nestabilumas didina vaikų, iš socialiai remiamų šeimų, skaičių. Taip pat dėl prastos ekonominės situacijos kai kurie mokiniai įsilieja į darbo rinką.
* Daugėja mokinių, turinčių specialiųjų ugdymosi poreikių.
* Gyventojų emigracija didina vaikų, augančių be vieno iš tėvų skaičių.
* Didelis tėvų profesinis užimtumas, laiko stoka šeimai ir vaikams.
 |
| Technologiniai | * Kokybiškai organizuoti mokinių mokymą išnaudojant turimą IKT bazę.
* Didėja darbuotojų, gebančių kokybiškai dirbti su IKT, skaičius.
* Galimybė dalyvauti tarptautiniuose konkursuose, naudojant IKT.
 | * Turimos technologijos greit sensta.
* Plečiantis IKT kyla poreikis atnaujinti elektros tinklą mokykloje, kuris sunkiai atlaiko tokį krūvį.
* IKT labai sparčiai keičiasi, tobulėja, todėl mokytojai nespėja prisitaikyti prie nuolat kintančios informacinės aplinkos.
 |
| Edukaciniai | * Gyvenimas viename pastate su progimnazija padeda kurti šiuolaikiškas ir nestandartines ugdymo sąsajas ir integracijas.
* Į mokyklą darbinsis jauni, motyvuoti mokytojai, mokantys dirbti su nauja vaikų karta.
* Visų pagalbos specialistų buvimas padės integruoti specialiųjų poreikių mokinius.
* Plėtojama lyderystės kultūra, sutelkianti gimnazijos bendruomenę ir socialinius partnerius.
* Naujų darbo erdvių ergonomiškumas padės pagerinti ugdymo kokybę bei mokymo rezultatus.
* Aukšta mokytojų kvalifikacija ir darbo patirtis tenkina mokymosi poreikius, padeda sėkmingai spręsti popamokinį užimtumą.
 | * Gerų patyrusių specialistų išėjimas į pensiją, jaunų specialistų nebuvimas ir nenoras dirbti mokyklose.
* Nemažai mokytojų dirba dviejose ar trijose mokyklose, todėl nuolat skuba ir nepakankamai laiko skiria mokinių konsultacijoms, pasiruošimui pamokoms, popamokinei veiklai.
* Nepakankamas nemokamo neformaliojo ugdymo užimtumas, kvalifikuotų specialistų stoka.
* Technologijų vystymasis kelia grėsmę mokinių raštingumui ir sveikatai.
 |

Vilniaus Sofijos Kovalevskajos gimnazijos

 2017-2020 metų strateginio plano

 3 priedas

 **VIDINĖ PROGIMNAZIJOS VEIKLOS SRIČIŲ ANALIZĖ**

 **(pagal veiklos kokybės 2015-2016 m.m. įsivertinimo duomenis)**

|  |  |  |  |  |
| --- | --- | --- | --- | --- |
| **Veiklos sritis** | **Stipriosios pusės** | **Silpnosios pusės** | **Galimybės** | **Grėsmės** |
| Mokyklos kultūra | Geriausiai įvertintas mokyklos įvaizdis ir viešieji ryšiai. Nuolat bendruomenės aukštai vertinamos mokyklos tradicijos ir ritualai, mokyklos tinklaveika. | Pageidaujamo elgesio skatinimas – pati silpniausia veiklos sritis. | Gera mokyklos tinklaveika gali pritraukti naujus mokinius, bendruomenės nariai didžiuosis mokykla, pagerės tapatumo jausmas, daugiau tėvų įsitrauks į mokyklos veiklą. Platūs viešieji ryšiai praplės mokyklos galimybes, atsiras naujų partnerių. Stiprios mokyklos tradicijos formuos palankų mikroklimatą, suartins mokinius ir mokytojus, padės įveikti sunkumus. | Nepakankamai skatinamas pageidaujamas elgesys slopins mokytojų aktyvumą, pasireikš abejingumas ir nenoras reikšti iniciatyvą, dalyvauti mokyklos gyvenime. |
| Ugdymas ir mokymasis | Daug metų šioje srityje geriausiai vertinamas neformalusis vaikų švietimas. Popamokinė veikla yra įvairi ir įdomi, prieinama visiems dalyvauti norintiems mokiniams. Gerai vertinamos ugdymo programos, mokytojo veiklos planavimas. Gana aukštai įvertintas vertinimas kaip informavimas. | Mokėjimo mokytis kompetencija, mokymosi motyvacija. Trūksta dalykų ryšių ir integracijos.Nesiekia reikiamo lygio mokymosi poreikių nustatymas. | Aktyvi bendrakūra kels mokyklos patrauklumą, mokymas(-is) taps įdomesnis, gerės bendri ugdymo rezultatai. Dalyvaudami neformaliajame ugdyme mokiniai prasmingai leis laiką su bendraamžiais ir mokytojais, mokysis tinkamo elgesio. Tinkamai išmokę planuoti veiklą ir naudoti įvairias vertinimo funkcijas mokytojai galės pasiekti geresnės ugdymo kokybės. | Mokymosi motyvacijos stoka ir menka mokėjimo mokytis kompetencija neleidžia pasiekti gerų rezultatų, būti konkurencingam, tinkamai pasiruošusiam savarankiškam gyvenimui. Prasta dalykų integracija ir netinkami dalykų ryšiai neleidžia taupyti mokymosi laiko, matyti problemos ar temos visumos, mokytis įdomiau ir naudingiau. Nemokėdami nustatyti mokinių mokymosi poreikių mokytojai gali netinkamai parinkti mokymo metodus, siūlyti netinkamas programas.  |
| Pasiekimai | Mokiniai aktyviai pasireiškia įvairioje veikloje: sporte, meninėje veikloje, projektuose, organizuojant mokyklos teminius renginius bei šventes. Gerai vertinama tolesnio mokymosi sėkmė. | Atskirų mokinių pažanga ir akademiniai pasiekimai. Atskiri mokiniai turi pratęstus mokslo metus. | Gyvenimas ir mokymasis gali susilieti persipinant veikloms, joms skirtoms erdvėms. Mokyklos gyvenimas bus kupinas įdomios veiklos, įvykių ir nuotykių, o tai žingsnis geros mokyklos link. | Nepakankamas savarankiškumas ir kūrybiškumo stoka, savarankiško mokymosi motyvacijos nebuvimas gali sužlugdyti mokymosi siekiamybes.  |
| Pagalba mokiniui | Labai aukštai įvertinta bendroji rūpinimosi mokiniais politika. Dauguma tėvų patenkinti mokykla, jie įsitikinę, kad vaiko mokytojai yra geri pedagogai. Tėvai žino, kokie specialistai dirba mokykloje ir kaip su jais susisiekti. Mokiniai teigia, kad turi mokykloje gerų draugų, kad auklėtoja rūpestinga ir mokiniai ja pasitiki. Dauguma mokinių teigia, kad mokytojai visuomet padeda, papildomai paaiškina tiems mokiniams, kuriems sunkiau sekasi mokytis. Mokytojai, teikdami socialinę pedagoginę pagalbą mokiniui, visada bendradarbiauja su jo tėvais. | Nepakankama psichologinė pagalba, trūksta tėvų pagalbos mokantis. Mažai tėvų lankosi mokyklos organizuojamose konsultacijose dėl vaikų ugdymo. Pagalba planuojant karjerą dar nėra aktyvi.  | Daugiau dėmesio skirti gabiems mokiniams, sudarant sąlygas mokytis kitaip: dalyvaujant projektinėje veikloje, neakivaizdinėse mokyklose, ruošiantis olimpiadoms ir konkursams. Įtraukti specialiųjų poreikių turinčius mokinius į neformalųjį ugdymą, sudaryti jiems sąlygas socializuotis ir veikti kartu su visais. Įsitraukti į patyčių prevencijos projektus. | Didėja mokinių, turinčių specialiųjų poreikių, skaičius. Ne visi tėvai priima specialistų pagalbą. Dalis tėvų lankosi mokykloje tik atsiradus problemoms ar konfliktinei situacijai. |
| Mokyklos strateginis valdymas | Aukštai įvertinta mokyklos vizija, misija ir tikslai. Aukšto lygio siekia planavimo procedūros, planų kokybė ir dermė. Planai sėkmingai įgyvendinami, matomas jų poveikis. Sėkmingai vyksta įsivertinimo procesas, į kuri aktyviai įsitraukia visi bendruomenės nariai. | Dėmesys personalui, valdymo demokratiškumas, lėšų vadyba. Dar tik mokomasi lyderystės. | Galimybė sukurti veiksmingą gimnazijos strategiją, dalyvauti ES projektuose, stengtis savo silpnąsias vietas paversti privalumais. Tinkamas įsivertinimas parodo tolesnį vystymąsi. | Nepakankamas finansavimas neužtikrina tinkamos ugdymo kokybės. Lyderystės įgūdžių stoka lemia mokytojų pasyvumą, abejingumą. |

 **SSGG ANALIZĖS SUVESTINĖ**

|  |  |
| --- | --- |
|  **Stipriosios pusės** | **Silpnosios pusės** |
| 1. Gerai vertinamas mokyklos įvaizdis ir viešieji ryšiai.2. Išnaudojamos elektroninio dienyno galimybės (patogus ir greitas bendravimas su mokiniais, tėvais ir mokytojais).3. Tenkinami mokinių ugdymosi ir visybiškumo, optimalumo poreikiai(neformalus ugdymas, darbas su gabiais ir sunkumų turinčiais mokiniais, mokytojų konsultacijos).4. Racionaliai naudojami finansiniai ištekliai, sukaupta gera materialinė bazė, visos mokytojų darbo vietos yra kompiuterizuotos, yra prieiga prie interneto. 5. Dirba patyrę ir kvalifikuoti mokytojai.7. Aukštai vertinamas planavimas, matomas jo poveikis.8. Sėkmingai vyksta įsivertinimo procesas, įsitraukia visi bendruomenės nariai. | 1. Pasyvus dalyvavimas projektuose (šalies, tarptautiniuose).2. Nepakankamai nuoseklus, kolegialus mokytojų mokymasis (miesto mastu).3. Neatsakingas dalies mokinių požiūris į pamokų lankomumą ir mokymąsi.4. Lyderystės kaip atsakomybės formavimas.5. Pageidaujamo elgesio skatinimas.6. Nesuderintas tarpdalykinis ugdymo(si) integralumas. |
| **Galimybės** | **Grėsmės** |
| 1. Mokytojų dalyvavimas tarptautiniuose kvalifikacijos kėlimo kursuose.2. Dalyvavimas šalies ir tarptautiniuose projektuose.3. Platesni ryšiai su kitomis mokyklomis, socialiniais partneriais.4. Efektyvus darbas su gabiais ir specialiųjų poreikių turinčiais mokiniais.5. Formalaus ir neformalaus švietimo jungčių formavimas. | 1. Švietimo politikos nepastovumas.2. Žemėjantis mokinių sveikatos indeksas, didėjantis dėl ligos praleistų pamokų skaičius.3. Mokytojų lyderystės įgūdžių stoka.4. Nepakankama mokytojų motyvacija pedagoginėms iniciatyvoms.5. Dalies mokytojų konservatyvumas, neleidžiantis pereiti nuo žinių perteikimo prie kompetencijų formavimo. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_